ഇടുക്കിയില് രണ്ടു വയസുകാരന് ടിപ്പര് ലോറി ഇടിച്ചു മരിച്ചു തൊടുപുഴ: ഇടുക്കി ചേറ്റുകുഴിയില് രണ്ടു വയസുകാരന് ടിപ്പര് ലോറി ഇടിച്ചു മരിച്ചു. അസം സ്വദേശികളും ഇതര സംസ്ഥാന തൊഴിലാളികളുമായ ദുലാല് ഹുസൈന് ഖദീജ ബീഗത്തിന്റെയും മകന് മരുസ് റബ്ബാരി ആണ് മരിച്ചത്. സിമന്റ് ഇഷ്ടിക കയറ്റി പോകുന്നതിനിടെ സമീപത്തു നിന്ന കുട്ടിയെ ലോറി ഇടിക്കുകയായിരുന്നു. ലോറി നിര്ത്താതെ പോകുകയും ചെയ്തു. കുട്ടിയെയുമായി അമ്മയും ബന്ധുവും റോഡിലെത്തി. അതുവഴി എത്തിയ മറ്റൊരു ലോറിയില് സമീപത്തെ ആശുപത്രിയില് എത്തിച്ചു. ഇവിടെ മതിയായ ചികിത്സ ലഭിച്ചില്ല. തുടര്ന്ന് ആശുപത്രിയില് എത്തിച്ച ലോറി ഉടമ കട്ടപ്പനയിലെ സ്വകാര്യ ആശുപത്രിയില് എത്തിക്കുകയായിരുന്നു. അപ്പോഴേക്കും കുഞ്ഞ് മരിച്ചു. മൃതദേഹം കട്ടപ്പനയിലെ സ്വകാര്യ ആശുപത്രി മോര്ച്ചറിയിലേക്ക് മാറ്റി.